**MESTSKÝ ÚRAD V ŽILINE**

Materiál na rokovanie pre

**Mestské zastupiteľstvo v Žiline**

Číslo materiálu: \_\_\_\_\_**/2021**

K bodu programu

**Návrh na schválenie predloženia**

**Žiadosti o nenávratný finančný príspevok projektu**

**„Revitalizácia verejného priestoru vnútrobloku medzi ul. Tulská a Slovanská, Žilina“**

Materiál obsahuje: Materiál prerokovaný:

* 1. Návrh na uznesenie KF, KD, KÚPaV, KKCRaMR, KŽP
  2. Dôvodová správa
  3. Materiál

Príloha/y

Predkladá:

**Mgr. Peter Fiabáne**

primátor mesta

Zodpovedný za vypracovanie:

**spracovateľ**

Bc. Ivana Stillerová

vedúca OPEÚ

Žilina, 27.04.2021

**NÁVRH NA UZNESENIE**

Uznesenie č.\_\_/2021

*Mestské zastupiteľstvo v Žiline*

1. ruší

bod III. Uznesenia č.  246/2018 zo dňa 24.09.2018

1. schvaľuje
2. predloženie ŽoNFP za účelom realizácie projektu „**Revitalizácia verejného priestoru vnútrobloku medzi ul. Tulská a Slovanská, Žilina“** realizovaného v rámci výzvy na zlepšenie environmentálnych aspektov v mestách a mestských oblastiach, s kódom výzvy **IROP-PO4-SC431-2021-65**, ktorého ciele sú v súlade s platným územným plánom mesta Žilina a platným programom rozvoja mesta Žilina a ďalšími strategickými dokumentmi mesta Žilina;
3. zabezpečenie realizácie projektu v súlade s podmienkami poskytnutia pomoci,
4. výšku oprávnených výdavkov projektu: **614 000,00** €;
5. zabezpečenie finančných prostriedkov na spolufinancovanie realizovaného projektu vo výške minimálne **30 700,00** €(rozdiel celkových oprávnených výdavkov projektu a poskytnutého NFP) v súlade s podmienkami poskytnutia pomoci;
6. zabezpečenie financovania prípadných neoprávnených výdavkov z rozpočtu mesta Žilina

**DÔVODOVÁ SPRÁVA**

Riadiaci orgán IROP pripravuje v 03/2021 vyhlásenie výzvy na predkladanie žiadostí o NFP na dopytovo orientované projekty so zameraním na zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku.

Predkladaný projekt revitalizácie vnútrobloku medzi ul. Slovanská a Tulská je už 4 projektom, ktorý v danej výzve mesto Žilina predkladá.

Podaná žiadosť o NFP bude obsahovať výdavky na stavebné práce revitalizácie vnútrobloku, stanovené na základe rozpočtu z realizačnej projektovej dokumentácie od autorizovaného projektanta. Realizačná PD bola vypracovaná v roku 2021. V rámci plánovaných oprávnených výdavkov sú zahrnuté aj možné nepredvídateľné stavebné práce v oprávnenej výške do 2,5%. Povinné spolufinancovanie mesta je 5% z celkových oprávnených výdavkov projektu.

Parcely riešeného územia sú vo vlastníctve mesta, na stavebné objekty boli vydané 2 stavebné povolenia.

**MATERIÁL**

Predmetom projektu **Revitalizácia verejného priestoru vnútrobloku medzi ul. Tulská a Slovanská, Žilina** je komplexná obnova vnútrobloku sídliska Vlčince s uplatnením ekologických princípov tvorby a ochrany zelene s riešením pre všetky vekové kategórie. V rámci revitalizácie vnútrobloku nebude z kompozičného hľadiska vyrúbaný ani jeden strom. Nové a obnovené chodníky, navrhnuté detské ihriská, obnovené športoviská a nový mestský mobiliár v plnej miere rešpektujú existujúce vzrastlé stromy bez potreby zásahu do koreňového systému alebo koruny stromov.

Z existujúcich štyroch asfaltových ihrísk sa zachovajú a nanovo zrekonštruujú dve, ktoré sa budú môcť využívať na volejbal, tenis, nohejbal či basketbal. Pre milovníkov športu pribudne i bežecká dráha a dve osvetlené workoutové ihriská. Seniorom budú k dispozícii dva šachové stolíky či ihrisko pre petang. Pre deti sú navrhnuté dve zrekonštruované pieskoviská, dve nové osvetlené detské ihriská, bezbariérová trampolína či terénne vlny, ktorých prioritnou úlohou bude eliminovať hluk zo športovísk, ale v zime môžu slúžiť napríklad na sánkovanie. Súčasťou projektu je aj rekonštrukcia chodníkov, mobiliáru, doplnenie stojanov na bikesharing, knižnej búdky či nového osvetlenia.

Dôležitým nosným bodom celej revitalizácie je práve výsadba zelene. Vo vnútrobloku pribudne 23 listnatých a 19 ihličnatých stromov a množstvo okrasných kríkov. Zelené strechy budú mať aj detské ihriská a popínavou zeleňou budú obrastené i navrhované prístrešky na smetné nádoby

Jestvujúce športové ihriská sú neudržiavané, zarastené a zo starých, už nevyhovujúcich, zdravotne závadných materiálov. Je nevyhnutná ich obnova a vybudovanie nových pre športovanie žiakov, mládeže i verejnosti vhodných povrchov a ihrísk.

**PRÍLOHA – VIZUALIZÁCIA**













